
Ministru kabineta rīkojums Nr. 473
Rīgā 2024. gada 18. jūnijā (prot. Nr. 25 8. §)
Par apropriācijas pārdali
· 1. Pamatojoties uz likuma "Par valsts budžetu 2024. gadam un budžeta ietvaru 2024., 2025. un 2026. gadam" 68. pantu, atbalstīt apropriācijas pārdali 2024. gadā 25 000 000 euro apmērā no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 16.00.00 "Finansējums Krievijas militārās agresijas ietekmes mazināšanas atbalsta instrumentiem" uz Ekonomikas ministrijas budžeta programmu 35.00.00 "Valsts atbalsta programmas", lai nodrošinātu atbalstu lielu investīciju projektiem, kas paplašinās un attīstīs ražošanas apjomus, radīs darba vietas un veicinās Latvijas eksportspēju.
· 2. Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

